De nordjyske fiskeres kvoter er blevet mindre værd, og derfor øremærkes godt 840 millioner kroner af en større ’Brexit-reserve’ direkte til fiskerne – nyheden modtages dog med blandede følelser.

På havnen i Hanstholm er der både glæde og bekymring hos medejeren og skipperen på ’King Fisher’, Svenn Grønkjær. Han har udsigt til at kunne få del i den kompensationsordning, der kommer fra EU, som en hjælp på, at Storbritannien forlod Den Europæiske Union. -	Det er en lettelse, at vi får pengene nu, synes jeg, siger han og tilføjer: -	Det falder et tørt sted, men om det er nok, det ved jeg så ikke jo. Problemer med Norge Pengene kommer fra en såkaldt ’Brexit-reserve’, som EU har oprettet. 1,3 milliarder er afsat til den danske fiskerisektor, og her udgør de 840 millioner kroner går til danske fiskere. Men lige når der endelig var lys for enden af kutteren, så melder der sig et nyt problem for de nordjyske fiskere; Norge. -	Efter Brexit har vi faktisk mindre at handle med ved nordmændene, så der er vi faktisk også røget ned i kvoter, så jeg mener faktisk ikke, det (kompensationen red.) er nok, siger Svenn Grønkjær. Der er forsøgt at forhandle en aftale mellem EU og Norge de seneste to måneder, om at blandt andre de danske fiskere kan få lov til at fiske i det norske farvand. -	Vi arbejder stenhårdt på også at få landet en aftale mellem EU og Norge, som også er noget af det, der presser danske fiskere rigtig hårdt i øjeblikket, siger fiskeriministeren, Jacob Jensen (V). Formanden for Dansk Fiskeriforening, Svend-Erik Andersen, er da også glad for de 840 millioner kroner i kompensation, men han håber dog ikke, at det bliver nødvendig med flere formere for kompensationer. -	Det (aftalen med Norge red.), håber vi, kommer på plads, ellers må vi se, hvad ellers der kan komme, men vi går jo ikke efter kompensation, vi går efter at få lov at fiske, siger han. Se hele indslaget her: Andre bekymringer lurer De fiskere, der kan søge om kompensation for den tabte værdi i kvoter, er dem, som har købt kvoter i Nordsøen på blandt andet torsk, sild og makrell. Den kompensation kan dog hurtig ende med at forsvinde igen. Fiskefartøjerne kan nemlig få strafpoint i henhold til EU’s pointsystem i alle EU-farvande. -	Selvom banken har fået pengene, så er det sådan set lige meget, så vil de have pengene tilbage igen. Det er nok det, vi frygter mest ved den her kompensationsordning, der bliver, siger Svenn Grønkjær.